वडोदरा में कार ने ऑटो को मारी टक्कर, पति-पत्नी और 3 बच्चों ने मौके पर दम तोड़ा
Gujarat Vadodara Road Accident;  शुक्रवार सुबह वडोदरा-पादरा रोड पर हुए एक भीषण सड़क हादसे में एक ही परिवार के पांच सदस्यों की मौत हो गई। मृ
शुक्रवार सुबह वडोदरा-पादरा रोड पर हुए एक भीषण सड़क हादसे में एक ही परिवार के पांच सदस्यों की मौत हो गई। मृतकों में पति-पत्नी और उनके तीन बच्चे शामिल हैं। वहीं, एक बच्चे का चमात्कारिक ढंग से बचाव हो गया। इकलौते जीवित बचे बच्चे को चोटें आई हैं, लेकिन उसकी हालत खतरे से बाहर है।
शादी समारोह से लौट रहा था परिवार
पादरा पुलिस थाने से मिली जानकारी के अनुसार हादसे का शिकार हुआ परिवार पादरा तालुका के लोला गांव का रहने वाला है। पति-पत्नी अपने चार बच्चों के साथ एक शादी समारोह में शामिल होने वडोदरा गए थे। आज सुबह परिवार एक ऑटो से घर लौट रहा था। इसी दौरान ऑटो की एक कार से भिड़ंत हो गई। भिड़ंत इतनी भीषण थी कि ऑटो के परखच्चे उड़ गए।
दंपति की दो बच्चों समेत मौके पर ही मौत
स्थानीय लोगों ने 108 एंबुलेंस से घायलों को वडोदरा के सिविल अस्पताल पहुंचाया। हालांकि, इलाज मिलने से पहले ही पति-पत्नी और दो बच्चों की मौत हो गई थी। वहीं, एक बच्चे ने अस्पताल में दम तोड़ा। पुलिस ने मामला दर्ज कर शवों को पोस्टमॉर्टम के लिए भेज दिया है। घायल बच्चे का सिविल अस्पताल में ही इलाज चल रहा है।
मृतकों के नाम
अरविंद पूनम नायक (28 वर्ष)
काजल अरविंद नायक (25 वर्ष)
शिवानी अल्पेश नायक (12 वर्ष)
गणेश अरविंद नायक (5 वर्ष)